ODÔVODNENIE

A. Všeobecná časť

 	Opatrenie Úradu geodézie, kartografie a katastra Slovenskej republiky o úprave dispozičných oprávnení správcov v zriaďovateľskej pôsobnosti Úradu geodézie, kartografie a katastra Slovenskej republiky pri nakladaní s majetkom štátu, ktoré  je v súčasnosti platné,   je z roku 2003. Vzhľadom k tomu, že došlo viac krát k novelizácii zákona Národnej rady Slovenskej republiky č. 278/1993 Z. z. o správe majetku štátu, vznikla nutnosť upraviť jednotlivé časti opatrenia, tak aby bolo umožnené efektívne nakladanie s majetkom štátu v správe Úradu geodézie, kartografie a katastra Slovenskej republiky. 

Potreba vydania nového opatrenia je daná aj skutočnosťou prechodu Slovenskej republiky na euro.          
        
   	Návrh opatrenia je v súlade s Ústavou Slovenskej republiky a s ostatnými všeobecne záväznými právnymi predpismi.

Doložka
finančných, ekonomických, environmentálnych vplyvov,  vplyvov na zamestnanosť a podnikateľské prostredie

I.  časť: Odhad dopadov na verejné financie
 	   Uplatňovanie predkladaného návrhu opatrenia nebude mať dopad na verejné financie.

II. časť: Odhad dopadov na obyvateľov, hospodárenie podnikateľskej sféry a iných 
               právnických osôb
Návrh opatrenia nebude mať ekonomický dopad na obyvateľov, hospodárenie   podnikateľskej sféry. 

III. časť: Odhad dopadov na životné prostredie
  Návrh opatrenia nebude mať žiadny vplyv na životné prostredie. 

IV. časť: Odhad dopadov na zamestnanosť
              Návrh opatrenia nebude mať vplyv na zamestnanosť. 

V.  časť: Odhad dopadov na podnikateľské prostredie
        Návrh opatrenia nebude mať negatívny vplyv na podnikateľské prostredie. 

DOLOŽKA  ZLUČITEĽNOSTI
návrhu opatrenia
s právom Európskych spoločenstiev a právom Európskej únie

1.	Predkladateľ právneho predpisu: 
Úrad geodézie, kartografie a katastra Slovenskej republiky

2.	Názov návrhu právneho predpisu:
         Opatrenie Úradu geodézie, kartografie a katastra Slovenskej republiky
o úprave dispozičných oprávnení správcov majetku štátu v zriaďovateľskej pôsobnosti   Úradu geodézie, kartografie a katastra Slovenskej republiky pri nakladaní s majetkom štátu

3.      Problematika návrhu právneho predpisu:

a)	nie je upravená v práve Európskych spoločenstiev: - primárnom                                                                                                    
                                                                              - sekundárnom 

b)	nie je upravená v práve Európskej únie:   - primárnom
                                                                        - sekundárnom

c)	nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.

Vzhľadom na vnútroštátny charakter navrhovaného právneho predpisu je bezpredmetné vyjadrovať sa k bodom 4, 5, a 6 doložky zlučiteľnosti.

B. Osobitná časť

K § 1 :

Vymedzuje sa predmet a rozsah úpravy opatrenia. 
  
K § 2  :

V ustanovení sa  uvádza okruh hnuteľného majetku štátu, na ktorý je potrebné vykonať osobitné ponukové konanie. Osobitné ponukové konanie je potrebné vykonať, ak zostatková účtovná hodnota hnuteľných vecí presahuje 1660 euro a neuplynulo viac ako päť rokov od ich prvého uvedenia do prevádzky alebo začatia užívania. Osobitné ponukové konanie nie je potrebné vykonať pri prevode hnuteľného majetku na účely uvedené v § 11 ods. 7 zákona. Prevod ostatných hnuteľných vecí môžu správcovia majetku štátu, na ktorých sa toto opatrenie vzťahuje, vykonať bez osobitného ponukového konania. 

K § 3 a 4 :

V ustanoveniach je upravené, kedy je pre platnosť zmluvy o prevode správy a zámeny správy hnuteľných vecí štátu potrebný súhlas Úradu geodézie, kartografie a katastra Slovenskej republiky .  

K § 5 a 6 :

Ustanovenia upravujú podmienky platnosti zmluvy o prevode vlastníctva  a výmene hnuteľných vecí štátu.  

K § 7 :

Ustanovenie zakotvuje pre platnosť zmluvy o nájme hnuteľného majetku štátu, ak je nájom dlhší  ako jeden rok alebo dohodnutý na neurčitý čas a nájomcom hnuteľného majetku štátu  sú iné právnické osoby ako sú uvedené v § 1 ods. 1 písm. a) zákona, súhlas úradu.

K § 8 :

Ustanovenie upravuje, kedy je potrebný súhlas úradu pre platnosť zmluvy o výpožičke hnuteľného a nehnuteľného majetku štátu.

K bodu 9:
 
Zrušujúce ustanovenie.

K bodu 10:

Navrhuje sa účinnosť právneho predpisu 1.apríla 2010.